Drago Kolar

Groharjeva 4, Kamnik

DU Komenda

Datum: 5. 10. 2021

Pokrajinska zveza društev upokojencev Gorenjske

Savska cesta 34

KRANJ

POROČILO

o poteku in izvedbi tekmovanja - prvenstva tekmovanja v kegljanju s kroglo na vrvici, ki je potekalo dne 30.9.2021 v prostorih DU Škofja Loka – stara vojašnica.

Tekmovanje je bilo predvideno s koledarjem tekmovanj PZDU za leto 2021, izvajalec DU Škofja Loka je bil izbran na podlagi že lanske prijave, ko je tekmovanje odpadlo in sicer zaradi epidemije Kovida-19.

Kot delegat in predstavnik PZDUG sem bil dne 30.9.2021 ob 8.30 uri, prisoten pri predstaviti organizacije in izvedbe tekmovanja. Vzpostavil sem stik z organizatorji tekmovanja in predsednikom DU Škofja Loka. Tekmovanje se je pričelo ob 09.00 uri.

Prijave tekmovalcev:

V času prijav tekmovalcev sem bil navzoč pri sprejemni mizi. Preveril sem način in primernost prijavne točke, kjer so že izvajali prijave tekmovalcev. Vsak vodja posamezne tekmovalne ekipe je že predhodno izpolnil prijavni list o sodelujočih tekmovalcih posameznega društva in komisiji predložil članske izkaznice. Preverjene so bile izkaznice, če je plačana članarina za leto 2021. Do konca prijav niso bile odkrite nobene nepravilnosti, vsi tekmovalci so imeli veljavne izkaznice. Način preverjanja je bil korekten in primeren, saj so po prijavi, vodjem ekip takoj vrnili izkaznice.

Tekmovanje je potekalo na 2 igriščih, zato se je odvijalo dokaj hitro in brez zapletov. Sodelovalo je 7 ženskih ekip in 8 moških ekip. O rezultatih bo vodja tekmovanja ga. Vojka Mihelič s poročilom oz. biltenom obvestila Pokrajinsko zvezo društev upokojencev Gorenjske.

Organizatorka tekmovanja Vojka Mihelič je določila tudi dve sodnici in sicer Tončka Dolinar ter Zdenka Gaber. Zapisnikarica Ivanka Prezelj pa je vzporedno s tekmovanjem zapisovala rezultate – računalniško.

DU Škofja Loka je zagotovila vsem nastopajočim zajtrk (sendvič in vodo), preko celotnega deneva so imeli tekmovalci na razpolago kavo in sladke dobrote organizatorja. Kosilo je bilo v gostilni Inglič Cesta talcev 4a, 4220 Škofja Loka, ki je bila v bližini tekmovanja.

Takoj po končanem tekmovanju so se podelile tudi medalje in pokali. Prehodni pokal je DU Dovje-Mojstrana pozabilo pripeljati s sabo, vendar so tega ponovno osvojili.

Celotno tekmovanje je bilo izvedeno odlično, tako s strani organizatorja DU Škofja Loka kot s strani obeh sodnic.

Delegat:

Drago Kolar l.r.